OpenLLM-France/wikimedia huggingface dataset:
# Tom Glynn-Carney

Tom Glynn-Carney (7 de febrer de 1995) és un actor i cantant anglés. És conegut pel seu paper secundari a la pel·lícula de guerra de Christopher Nolan Dunkirk i com a Aegon Targaryen a la sèrie d'HBO House of the Dragon.

## Biografia

Glynn-Carney va estudiar a l'escola Canon Slade de Bolton i va estudiar Teatre Musical al Pendleton College of Performing Arts. Després va assistir a la Guildhall School of Music and Drama on va estudiar interpretació. Mentre estudiava, va participar en adaptacions escèniques professionals de Peter Pan i Macbeth.
La seua primera experiència a la televisió va ser l'any 2013 quan va tenir un paper en dos capítols de Casualty. Va aconseguir un paper principal al drama militar de la BBC The Last Post, publicat com a part del contingut de la nova temporada de tardor de 2017 a BBC1. Interpreta al caporal Tony Armstrong.
Des de l'abril de 2017, Glynn-Carney va interpretar a Shane Corcoran a l'obra de Jez Butterworth The Ferryman que es va estrenar al Royal Court Theatre. Més tard es va traslladar amb la producció al West End al Gielgud Theatre, deixant la producció l'octubre de 2017. Va guanyar l'Emerging Talent Award als Evening Standard Theatre Awards per la seua actuació.
La seua primera pel·lícula va ser el drama bèl·lic Dunkirk, dirigit per Christopher Nolan i estrenat el juliol del 2017. Interpreta a Peter, el fill del capità d'un petit vaixell que va navegar per rescatar els soldats britànics de la ciutat envoltada de Dunkerque. El març de 2022 va ser anunciat per al càsting de la preqüela de Game of Thrones, House of the Dragon, on interpreta el príncep Aegon Targaryen.
També forma part d'una banda indie, Sleep Walking Animals, com a cantant principal.

## Referències

* ↑ «Who is Tom Glynn-Carney? The Salford student who swapped the hallways of Pendleton Sixth Form College, for a career on the big-screen.», 04-06-2018. Arxivat de l'original el 26 de juliol 2018. [Consulta: 9 d’octubre 2022].
* ↑ Tom Glynn-Carney Arxivat 2017-08-29 a Wayback Machine. on the Guildhall School of Music and Drama website
* ↑ Tom Glynn-Carney on the Broadway World website
* ↑ «Acting alumnus Tom Glynn-Carney wins Evening Standard Emerging Talent Award 2018», 04-12-2017. Arxivat de l'original el 14 d’agost 2018. [Consulta: 9 d’octubre 2022].
# Tom Hagan

Tom Hagan és un grup musical de les comarques gironines liderat pel saltenc Carles Vidal. El nom Tom Hagan està manllevat del personatge Tom Hagen de la novel·la El Padrí de Mario Puzo, popularitzat gràcies a la pel·lícula de Francis Ford Coppola, El Padrí, adaptació cinematogràfica del llibre.
Els tres primers discos conformen la trilogia Carlitos. Més enllà dels títols, segueixen la mateixa línia musical, gravats amb nombroses col·laboracions i un format semblant. Es van editar en anys consecutius, el 2010, 2011 i 2012, i en alguns directes comptava amb el suport de la banda Sweet Lies. El quart treball es va publicar el 2015, amb el títol "Carles Vidal" treballant per primera vegada amb banda a l'estudi. Després d'una parèntesi en que van haver-hi canvis en la formació, la banda va publicar 2016-2020.La darrera referrència de la banda és 2021-2022

## Discografia

* Carlitos Buey (2010).
* Carlitos Ferrocarril (2011).
* Muy bien Carlitos (2012).
* Carles Vidal (2015).
* 2016-2020 (2020).
* 2021-2022 (2023).

## Referències

* ↑ Castillón, Xavier «[Tom Hagan: «He fet un disc de‘punk’ a la meva manera;lang=ca;pdf Tom Hagan: «He fet un disc de‘punk’ a la meva manera»]». El Punt, 11-03-2010, p. p. 33 [Consulta: 19 agost 2023].
* ↑ Albertí, Roser ««El micromecenatge és una forma de finançament amb un punt de bellesa»». Diari de Girona, 30-07-2012, p. p. 36 [Consulta: 19 agost 2023].
* ↑ Castillón, Xavier ««El viatge de Tom Hagan»». El Punt, 25-02-2011, p. p. 43 [Consulta: 18 agost 2023].
* ↑ ««La història de l'art segons Ilich Roimeser»». El Punt, 03-09-2014, p. p. 38 [Consulta: 19 agost 2023].
* ↑ Pallarès, Marta ««Carlitos ferrocarril» duu de viatge Tom Hagan a Salt». Diari de Girona, 23-02-2011, p. p. 44 [Consulta: 19 agost 2023].
* ↑ Castillón, Xavier «Tom Hagan obre un nova etapa amb ‘Carles Vidal'». El Punt Avui, 15-04-2015.
* ↑ Castillón, Xavier «Carles Vidal és Tom Hagan». El Punt Avui, 22-11-2021.
* ↑ Castillón, Xavier «Tom Hagan torna amb l’EP ‘2021-2022’». El Punt Avui, 24-03-2023.
# Torrent de la Plana

El Torrent de la Plana és un torrent del terme de la Torre de Cabdella, del Pallars Jussà, dins del terme primigeni de la Torre de Cabdella. S'origina a 1.907 m. alt., al vessant de ponent de la Serra de Castellnou, a migdia del Bony de Cortsolàs, des d'on davalla cap al sud-est, passant pel costat de ponent dels pobles d'Aguiró i Obeix, i poc després s'aboca en el barranc Roi, al sud-oest d'Oveix.

## Enllaços externs

* Institut Cartogràfic de Catalunya
# Torrent de la Llordella

El Torrent de la Llordella és un afluent per l'esquerra de la Rasa de la Creu de les Llaceres, al Bages.

## Municipis per on passa

El curs del Torrent de la Llordella transcorre íntegrament pel terme municipal de Cardona.

## Xarxa hidrogràfica

La xarxa hidrogràfica del Torrent de la Llordella està constituïda per 4 cursos fluvials que sumen una longitud total de 3.863 m.

### Distribució municipal

El conjunt de la seva xarxa hidrogràfica transcorre íntegrament pel terme municipal de Cardona.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Torrent de la Matella

El Torrent de la Matella és un afluent per la dreta de l'Aigua de Valls que transcorre íntegrament pel terme municipal de Gósol, al Berguedà.
Els primers 800 metres del seu curs (fins a la cota 1.585) forma part del territori integrat en el Pla d'Espais d'Interès Natural (PEIN) de la Generalitat de Catalunya i més concretament en l'espai de la Serra del Verd.

## Xarxa hidrogràfica

La xarxa hidrogràfica del Torrent de la Matella, que també transcorre íntegrament pel terme municipal de Gósol, està constituïda per cinc cursos fluvials. La totalitat de la xarxa suma una longitud de 5.576 m.

## Enllaços externs

   * Mapa de l'Institut Cartogràfic de Catalunya
   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Torlit del Senegal

El torlit del Senegal (Burhinus senegalensis) és una espècie d'ocell de la família dels burrínids (Burhinidae) que habita vores de llacs i rius a la vall del Nil i l'Àfrica subsahariana al nord del l'Equador, des del sud de Mauritània, Senegal, Gàmbia i Guinea, cap a l'est fins a Etiòpia, Eritrea i nord-oest de Kenya.
# Tossalets (Gavet de la Conca)

Tossalets és una muntanya amb dos cims bessons, de 1.145,7 i 1.150,9 m. altitud, situat a l'extrem nord-oest de La Serra, que és la continuació cap al sud-est de la Serra dels Obacs, al límit dels antics termes d'Aransís i de Sant Salvador de Toló, pertanyents actualment tots dos al terme municipal de Gavet de la Conca, del Pallars Jussà.
Es troba aquesta muntanya a prop i al sud dels Obacs de Llimiana, i al nord del poble de Mata-solana, prop del termenal amb Llimiana.

## Referències

* ↑ «Tossalets a.cat». Gran Enciclopèdia Catalana. Grup Enciclopèdia. [Consulta: 22 agost 2023].

## Enllaços externs

* Institut Cartogràfic de Catalunya
# Trevías

Trevías és una parròquia del concejo de Valdés al Principat d'Astúries, a uns 17 quilòmetres de Ḷḷuarca sobre la carretera N-634 que va des d'Oviedo a La Corunya. El mar Cantàbric es troba a uns 5 quilòmetres en línia recta cap al nord i a uns 7 seguint l'actual carretera en direcció a La Corunya. La seva geografia ve determinada pel pas del riu Esva, que travessa la principal població de la parròquia, Trevías, que s'ha convertit al centre comercial i de serveis de la parròquia, i allí es troba el centre mèdic, l'escola infantil, el veterinari, farmàcia, notaria, etc.
Limiti al nord amb les parròquies de Caneiru i Cadavéu, a l'est amb les de Arcallana i Muñás, al sud amb la de Paredes a l'oest amb la de Barcia.
L'economia de la zona es basa en la ramaderia bovina, (carn, llet i derivats), encara que també existeix el cultiu de patates i blat de moro, gairebé per a ús personal.

## Poblacions

Les seves poblacions són:
* Bahinas
* Balsera
* Brañaverniza
* Brieves
* Briones
* Cortina
* Gamones
* Lago
* Llendecastiello
* Sant Feliç i el seu Barri Lespontones
* Sant Pelayo de Tehona
* Silvamayor
* Trevías
* Villanueva amb els seus barris de Sant Martín i Pescaredo.
* Villar de Bahinas

## Monuments
### Església de San Miguel Arcàngel

L'església, dedicada a San Miguel Arcàngel, data de l'any 1000. En el seu pòrtic es troba una làpida epigràfica que commemora la terminació de l'església primitiva el “12 de les kalendas d'abril Era 38”, que correspon al 21 de març de 1000.

## Cultura

Les festivitats més importants en Trevías són San Isidro Labrador el 15 de maig, Descens folklorico del Esva el segon diumenge de agostoSan Miguel Arcàngel el 28 i 29 de setembre i Saint Lucia el 13 de desembre.

## Esports

L'esport més seguit en la vila és el futbol, l'equip local del qual és el Club Deportivo Treviense, que actualment milita en Primera Regional d'Astúries. En aquest club va començar a jugar Saúl Fernández García, que va militar en el R. C. Esportiu de la Corunya en la Primera Divisió.
D'altra banda existeix els següents clubs esportius i culturals:
* Club de pesca La Socala
* Club d'escacs Valdesva.
* Escola ciclista "Ruta Occident"
Molt prop de Trevias també va néixer Ana Amelia Menéndez

## Referències

* ↑ A. M. Serrano La Nueva España. «La pesca en el Esva necesita benjamines», 23-03-2012.
* ↑ E. Peláez La Nueva España. «Valdesva conquista el centro del tablero», 10-09-2007.

## Bibliografia utilitzada

* Institut Nacional d'Estadística. «INEbase / Nomenclátor. Relació d'unitats poblacionals». Consultat el 12 de novembre de 2012.
* Societat Asturiana d'Estudis Econòmics i Industrials. «Nomenclátor d'entitats de població d'Astúries 2011». Consultat el 12 de novembre de 2012.
# Trofeu Conde de Fenosa

El Trofeu Conde de Fenosa era un torneig futbolístic d'estiu de caràcter amistós, organitzat pel Deportivo de La Coruña. Fou instituït pel financer i filantrop corunyès Pedro Barrié de la Maza, Comte de Fenosa.
Es va disputar entre 1968 i 1976. Després de la seva desaparició, el Deportivo de La Coruña va esdevenir amfitrió del Trofeu Teresa Herrera.

## Vegeu també

* Trofeu Juan Acuña
* Trofeu Teresa Herrera

## Enllaços externs

* Dades a l'arxiu de l'RSSSF
# Trobat

«Trobat» té aquests significats:
* Trobat o malvasia del Rosselló, varietat de cep blanca relacionada amb la malvasia
* Trobat (raïm), varietat de cep negra tradicional de Ponent
* Trobat (ocell), ocell de l'ordre dels passeriformes
* Biografies:
** Trobat i els 359 màrtirs de Girona, sant llegendari martiritzat a Girona l'any 307
** Andreu Trobat García (Algaida, 1925 - Algaida, 2011), ciclista mallorquí que fou professional entre 1948 i 1960
** Josep de Trobat i Vinyes (Perpinyà, segle xvii - 1701), religiós nord-català, sagristà del capítol de la catedral d'Elna i abat de Sant Miquel de Cuixà
** Ramon de Trobat i Vinyes (Barcelona?, ~1626 - Perpinyà, 1698), figura clau en el procés d'incorporació de les comarques nord-catalanes al regne de França
* Toponímia:
** Can Trobat, masia del municipi de Garriguella (Alt Empordà)
** Mas Trobat, masia de Viladamat (Alt Empordà)
** Son Trobat, possessió del municipi d'Algaida (Mallorca)
* Miscel·lània:
** Art trobat, art creat a partir de l'ús no disfressat, però sovint modificat, d'objectes que normalment no es consideren artístics i tenen una funció mundana i utilitària
# Trang Nguyen

Trang Nguyen o Nguyên Thị Thu Trang (2 de març de 1990) és una conservacionista de la fauna salvatge, activista ambiental i escriptora vietnamita. És coneguda pels seus treballs de conservació en la lluita contra el comerç il·legal de fauna salvatge a Àfrica i Àsia. A Vietnam, és molt coneguda pel seu llibre Tro Ve Noi Hoang Da (Tornar al desert). i Chang hoang da - Gau (Chang és salvatge sobre els ossos)
El 2013, Trang va ser immortalitzada com un personatge de joc en línia per ajudar a sensibilitzar sobre la conservació del rinoceront. El joc va atreure més de 3 milions de jugadors durant les dues primeres setmanes de llançament.
El 2018, va participar al documental sud-africà, Stroop: Journey into the Rhino Horn War i el documental nord-americà Breaking Their Silence: Women on the Frontline of the Poaching War.
Va rebre un premi de Future for Nature el 2018, també un Eco-warrior dels Premis Elle Style. Va ser votada com una de les 30 dones amb menys de 30 anys del Vietnam per a Forbes i nominada a Women of the Future - Regió del sud-est asiàtic 2018 per la seva contribució a la conservació mundial de la fauna salvatge. També va ser inclosa a la llista de dones més influents del món per la BBC - BBC Top 100 Women el 2019 i 30 Under 30 Forbes Asia 2020 i en el 10 de maig del 2022 la Fundación Princesa de Girona li entraga el premi Internacional.

## Referències

* ↑ Baomoi.com. «Trang Nguyễn – Từ ánh mắt của chú gấu bị hút mật đến hành trình trở thành nhà bảo tồn động vật hoang dã», 31-05-2018.
* ↑ «Trang Nguyen - Back to the wilderness». nhanam.com.vn. Arxivat de l'original el 2023-06-16. [Consulta: 28 novembre 2020].
* ↑ «Trang Nguyen - Chang Hoang Da Gau». hanoigrapevine.com.
* ↑ «Gaming for good: RuneScape raises awareness of rhino conservation challenge». www.iucnredlist.org.
* ↑ Trang Nguyen IMDB. Consultat el 17 febrer 2019
* ↑ «Trang Nguyen - Future For Nature». futurefornature.org.
* ↑ «2018 - Eco-warrior». Elleman.
* ↑ «2018 - Women of the Future Awards». Women of the Future Awards.
* ↑ «2019 - BBC Top 100 Women». BBC Top 100 Women.
* ↑ «2020 - Forbes Asia». 30 Under 30 Forbes Asia.
# Trofeu dels Rasetaires

El Trofeu dels Rasetaires (en francès, Trophée des Raseteurs), organitzat pel Trofeu taurí, premia el millor rasetaire de la segona categoria de la temporada taurina de la Camarga. El trofeu va ser creat el 1952 per Georges Thiel, Marius Gardiol i Paul Laurent.

## Referències

* ↑ Siméon, 2013, p. 126-127.
* ↑ «Le Trophée taurin d'Arles célèbre ses 60 ans» (en francès). La Provence, 10-10-2011.

## Bibliografia

* Siméon, Jacky. Dictionnaire de la course camarguaise (en francès). Vauvert: Au Diable Vauvert. ISBN 978-2-846-26424-2.
# Toxabramis

Toxabramis és un gènere de peixos de la família dels ciprínids i de l'ordre dels cipriniformes.

## Taxonomia

* Toxabramis hoffmanni (Lin, 1934)
* Toxabramis hotayensis (Nguyen, 2001)
* Toxabramis houdemeri (Pellegrin, 1932)
* Toxabramis maensis (Nguyen & Duong, 2006)
* Toxabramis nhatleensis (Nguyen, Tran & Ta, 2006)
* Toxabramis swinhonis (Günther, 1873)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
# Traçat circular

Un traçat circular és una forma d'estructura defensiva fortificada, generalment en forma circular o ovalada. Les construccions d'aquest estil són fonamentalment castells de mota i pati però sense mota. Les defenses solen ser moviments de terres en forma de rasa i banc que envoltava l'indret.
Aquest tipus d'obres es van originar a Alemanya al segle x com a forma inicial de castell medieval i, al principi, eren poc més que una casa pairal fortificada. Van aparèixer a Anglaterra just abans de la conquesta normanda i es van construir grans quantitats a finals del segle xi i principis del XII. Versions més elaborades (com el castell de Stansted Mountfitchet) comprenen un traçat circular i pati, el traçat substituint la ja més comuna mota i el pati actuant com a fortalesa militar.
Una enquesta publicada el 1969 va identificar 198 castells en forma de traçat circular a Anglaterra i Gal·les, amb 50 llocs més que es consideraven com a possibles. David James Cathcart King i Leslie Alcock van proposar la següent classificació de construccions de traçat circular en funció de les seves restes:
* A — un banc i una séquia que envolta el lloc
* B — un banc i una rasa que envolta el lloc, amb un interior artificialment elevat
* Bb — un banc i una rasa que envolten el lloc sobre un turó natural, on la superfície del terreny baixa per tal que l'interior sigui més elevat que l'exterior
* C — un banc per un costat amb terra inclinada per l'altre
* D — un banc per un costat amb un terra inclinat per l'altre combinat amb una rasa i un interior elevat artificialment
* Dd — un banc a un costat amb un terreny inclinat per l'altre combinat amb una rasa i l'interior aixecat per un turó natural

## Referències

* ↑ Friar, Stephen. A Sutton Companion to Castles (en anglès). Sutton Publishing, 2003, p. 246. ISBN 978-0-7509-3994-2.
* ↑ Darvill, Timothy. Oxford Concise Dictionary of Archaeology (en anglès). 2a ed.. Oxford i Nova York: Oxford University Press, 2008, p. 386. ISBN 978-0-19-953404-3.
* ↑ King, David James Cathcart; Alcock, Leslie «Ringworks of England and Wales» (en anglès). Château Gaillard: Etudes de castellologie médiévale, 3, 1969, pàg. 90–127.
* ↑ King, David James Cathcart; Alcock, Leslie «Ringworks of England and Wales» (en anglès). Château Gaillard: Etudes de castellologie médiévale, 3, 1969, pàg. 93–94.
# Tripel

Tripel és un estil de cervesa belga tipus strong ale. La denominació tripel va ser utilitzada per primera vegada l'any 1956 per la cerveseria trapenca de Westmalle a Bèlgica per rebatejar la cervesa més forta de la seva gamma. Posteriorment les cerveseries de Bèlgica van imitar això i van llançar noves cerveses més fortes seguint aquest estil, i l'any 1987 una altra cerveseria trapenca, Koningshoeven als Països Baixos, també va expandir la seva gamma amb La Trappe Tripel. El terme s'aplica a una gamma de cerveses secular amb un estil similar a la strong ale en l'estil de Westmalle Tripel.

## Història

La denominació tripel prové dels antics Països Baixos, és a dir, els Països Baixos actuals i Bèlgica. L'origen modern de les tripels es dona a Bèlgica, en la dècada de 1930. L'abadia de Westmalle va treure al mercat una cervesa sota el nom Superbier. Era una ale forta i molt probablement es basava en una cervesa que els monjos havien estat elaborant esporàdicament des de 1931. L'any 1956 ho van rebatejar com Tripel, i la popularitat d'aquella marca va fer que el nom avui dia segueixi estant fortament associat amb la cerveseria Westmalle. L'any 1956, la recepta va ser modificada pel Germà Thomas, el mestre cerveser de Westmalle, mitjançant l'addició de més llúpols, i va ser reanomenada com a Tripel, i s'ha mantingut essencialment sense canvis des de llavors.
Tim Webb en el seu Good Beer Guide to Belgium diu que algunes de les cerveses anomenades Tripel abans de 1956 eren de color fosc.

## Vegeu també

* Dubbel

## Referències

* ↑ «Michael Jackson's Beer Hunter - Beer Styles: Tripel». www.beerhunter.com. [Consulta: 11 juliol 2009].
* ↑ «Michael Jackson's Beer Hunter - Down on your knees to bless monks' top ale». www.beerhunter.com. [Consulta: 11 juliol 2009].
* ↑ The Great Beers of Belgium
* ↑ The Taste of Beer
* ↑ Belgian Ale
* ↑ Heavenly Beer
* ↑ «Michael Jackson's Beer Hunter - Down on your knees to bless monks' top ale». www.beerhunter.com. [Consulta: 11 juliol 2009].
* ↑ «Michael Jackson's Beer Hunter - Visiting the brand-new Trappist brewery». www.beerhunter.com. [Consulta: 11 juliol 2009].
* ↑ Good Beer Guide to Belgium
# Txornopilia

Txornopilia (en (ucraïnès): Чорнопілля, en rus: Чернополье) és un poble de la República Autònoma de Crimea a Ucraïna, que el 2014 tenia 1.251 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Tysons Corner

Tysons Corner és una concentració de població designada pel cens dels Estats Units a l'estat de Virgínia. Segons el cens del 2000 tenia 18.540 habitants.

## Demografia

Segons el cens del 2000, Tysons Corner tenia 18.540 habitants, 8.814 habitatges, i 4.512 famílies. La densitat de població era de 1.460,9 habitants per km².
Dels 8.814 habitatges en un 20,8% hi vivien nens de menys de 18 anys, en un 42% hi vivien parelles casades, en un 6,8% dones solteres, i en un 48,8% no eren unitats familiars. En el 39% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,86.
Per edats la població es repartia de la següent manera: un 17,8% tenia menys de 18 anys, un 8% entre 18 i 24, un 40,3% entre 25 i 44, un 23,7% de 45 a 60 i un 10,2% 65 anys o més.
L'edat mediana era de 36 anys. Per cada 100 dones de 18 o més anys hi havia 90,8 homes.
La renda mediana per habitatge era de 74.151$ i la renda mediana per família de 94.227$. Els homes tenien una renda mediana de 69.659$ mentre que les dones 49.321$. La renda per capita de la població era de 47.292$. Entorn del 5,5% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tysons Corner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Tysons Corner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Tucanet gorjablau

El tucanet gorjablau (Aulacorhynchus caeruleogularis) és una espècie d'ocell de la família dels ramfàstids (Ramphastidae) que habita a la selva humida de Costa Rica i oest de Panamà.
# Tschiertschen-Praden

Tschiertschen-Praden és un municipi del cantó dels Grisons (Suïssa), situat al districte de Plessur. El municipi es va crear per la unió de Tschiertschen i Praden l'1 de gener de 2009.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Tugh

El tugh (turc: tuğ) era un emblema de poder reial dels antics turcs, generalment un estendard o bandera, o bé un tambor. El tugh s'esmenta per primer cop al segle viii en el kanat dels turcs occidentals. Es va mantenir fins al temps dels otomans, sota els quals era emblema de reialesa (i de participació del sultà directament al combat) o de virregnat o funcions inferiors delegades.

## Referències

* ↑ Enciclopèdia de l'Islam, X, 634.

## Enllaços externs

* William Erskine. A history of India under the two first sovereigns of the house of Taimur, Báber and Humáyun. Longman, Brown, Green, and Longmans, 1854. Pg 265.
* http://www.kismeta.com/diGrasse/tugh.htm Arxivat 2011-09-27 a Wayback Machine.
* http://whitebard.tripod.com/glossary.htm
# Tsutomu Ohshima

Tsutomu Ohshima (大 岛 劼 6 d'agost del 1930) és un dels principals mestres del karate shotokan i fundador de la Lliga Americana de Karate Shotokan (SKA). És el shihan de la SKA, i actualment ostenta el 5è dan dins del karate, és alumne directe del mestre Gichin Funakoshi.

## Referències

* 1 2 Shotokan Karate of America: Tsutomu Ohshima Arxivat 2008-09-12 a Wayback Machine. (2010). Retrieved on March 31, 2010.

## Enllaços externs

* SKA(anglès)
* Biografia de Tsutomu Ohshima Arxivat 2011-07-19 a Wayback Machine.(anglès)